পাবনায় ‘বন্দুকযুদ্ধ’ যুবক গুলিবিদ্ধ
পাবনায় শহরতলির মেডিকেল কলেজ এলাকায় পুলিশের সঙ্গে ‘বন্দুকযুদ্ধে’ আপিল শেখ (৪২) নামে এক যুবক গুলিবিদ্ধ হয়েছেন।







সোমবার রাত দেড়টার দিকে পাবনা মেডিকেল কলেজ এলাকায় ছাতিয়ানি পশ্চিমপাড়ায় এ বন্দুকযুদ্ধের ঘটনা ঘটে।




পুলিশের দাবি, নিহত আপিল শেখ অবৈধ অস্ত্র ও মাদক ব্যবসায়ী। তার বিরুদ্ধে মাদক ও অস্ত্র আইনে ৯টি মামলা রয়েছে। তিনি শহরের ছাতিয়ানি পশ্চিকপাড়া গ্রামের মো. শমসের শেখের ছেলে।
পাবনা অতিরিক্ত পুলিশ সুপার গৌতম কুমার বিশ্বাস জানান, দীর্ঘদিন ধরে এলাকায় ত্রাসের রাজত্ব কায়েম করে আসছিলেন আপিল শেখ ও তার সঙ্গীরা। 
সোমবার রাতে গোপন সংবাদ পেয়ে পুলিশের একটি দল ওই এলাকায় অভিযানে যায়। এ সময় পুলিশের উপস্থিতি টের পেয়ে তাদের লক্ষ্য করে গুলি করে আপিল শেখ ও তার সহযোগীরা। এ সময় পুলিশও পাল্টা গুলি করে। 
একপর্যায়ে গুলি থেমে গেলে ঘটনাস্থলে একজনকে গুলিবিদ্ধ অবস্থায় পড়ে থাকতে দেখা যায়। গুলিবিদ্ধ ব্যক্তিকে উদ্ধার করে পাবনা জেনারেল হাসপাতালে ভর্তি করা হয়েছে। 
ঘটনাস্থল থেকে একটি পিস্তল ও আট রাউন্ড তাজা গুলি, চার রাউন্ড শটগানের গুলির খোসা, একটি চাকু, পাঁচ গ্রাম হিরোইন উদ্ধার করা হয়।
এ ঘটনায় এএসআই নুরুজ্জামান, শাহীন ও কনস্টেবল শাহাদত আহত হন। তারা চিকিৎসা নিয়েছেন।
আপিল শেখ অবৈধ অস্ত্র ও মাদক ব্যবসায়ী। তার বিরুদ্ধে মাদক ও অস্ত্র আইনে ৯টি মামলা রয়েছে বলে জানান ওসি।

পাবনায় শহরতলির মেডিকেল কলেজ এলাকায় পুলিশের সঙ্গে ‘বন্দুকযুদ্ধে’ আপিল শেখ (৪২) নামে এক যুবক গুলিবিদ্ধ হয়েছেন।